CELEX: 62018CA0814
Language: et
Date: 2020-01-22 00:00:00
Title: kohtuasi C-814/18: Euroopa Kohtu (seitsmes koda) 22. jaanuari 2020. aasta otsus (College van Beroep voor het bedrijfsleveni eelotsusetaotlus – Madalmaad) – Ursa Major Services BV versus Minister van Landbouw, Natuur en Voedselkwaliteit (Eelotsusetaotlus – Ühine kalanduspoliitika – Määrus (EÜ) nr 1198/2006 – Artikli 55 lõige 1 – Euroopa Kalandusfondi (EFK) rahaline toetus – Kulude rahastamiskõlblikkus – Tingimus – Kulud, mille eest toetusesaajad on tegelikult maksnud – Mõiste)

9.3.2020   
            
            
               ET
            
            
               Euroopa Liidu Teataja
            
            
               C 77/5
            
         
      Euroopa Kohtu (seitsmes koda) 22. jaanuari 2020. aasta otsus (College van Beroep voor het bedrijfsleveni eelotsusetaotlus – Madalmaad) – Ursa Major Services BV versus Minister van Landbouw, Natuur en Voedselkwaliteit
      (kohtuasi C-814/18) (1)
      
      (Eelotsusetaotlus - Ühine kalanduspoliitika - Määrus (EÜ) nr 1198/2006 - Artikli 55 lõige 1 - Euroopa Kalandusfondi (EFK) rahaline toetus - Kulude rahastamiskõlblikkus - Tingimus - Kulud, mille eest toetusesaajad on tegelikult maksnud - Mõiste)
      (2020/C 77/07)
      Kohtumenetluse keel: hollandi
      
         Eelotsusetaotluse esitanud kohus
      
      College van Beroep voor het bedrijfsleven
      
         Põhikohtuasja pooled
      
      
         Hageja: Ursa Major Services BV
      
         Kostja: Minister van Landbouw, Natuur en Voedselkwaliteit
      
         Resolutsioon
      
      
                  1.
               
               
                  Nõukogu 27. juuli 2006. aasta määruse (EÜ) nr 1198/2006 Euroopa Kalandusfondi kohta artikli 55 lõiget 1 tuleb tõlgendada nii, et see on kohaldatav rakenduskava korraldusasutuse ja Euroopa Kalandusfondilt toetuse saaja vahelisele suhtele, mistõttu võib sellele sättele tugineda asjaomase toetusesaaja suhtes.
               
            
                  2.
               
               
                  Määruse nr 1198/2006 artikli 55 lõiget 1 tuleb tõlgendada nii, et summat, mille kohta on Euroopa Kalandusfondilt toetuse saajale esitatud arve, mille toetusesaaja on tasunud, võib pidada kuluks, mille eest on selle sätte tähenduses tegelikult makstud, isegi siis, kui kolmas isik, kes selle summa kohta arve esitas, on toetust saanud projekti samuti rahastanud – kas tasaarvestades selle toetusesaaja nõude asjaomase kolmanda isiku nõudega, mis tekkis sellest, et see isik oli võtnud rahastamiskohustuse, või siis eraldi arvet väljastades –, tingimusel et asjaomane rahastus on nõuetekohaselt tõendatud maksekviitungitega või samaväärse tõendusjõuga raamatupidamisdokumentidega, mida peab kontrollima eelotsusetaotluse esitanud kohus.
               
            
         (1)  ELT C 122, 1.4.2019.